आफ्नो सोचको यात्रा थाल्ने क्रममा उनले बाबुले सुरु गरेको होटेलमा मात्रै सीमित रहने ठानेनन् । केही गर्नुपर्छ भन्ने मान्यता राखेका उनी डिसेम्बर १७, १९९७ मा पहिलो पटक हङकङ पुगेका थिए । त्यहाँबाट उनको नजर इलेक्ट्रोनिक्स सामानमा पर्यो । त्यसबेला नेपालमा इलेक्ट्रोनिक्स ब्रान्डको डिमान्ड थियो, घडीको डिमान्ड थियो । समयानुकुलताको व्यापारमा हात हाल्ने होडले उनलाई व्यवसायी बनायो । बैंकक, सिंगापुरबाट मोटर पार्टस्लाई नेपालमा भित्राए ।
